創意

創意（粵拼：cong3ji3），又叫創造力（粵拼：cong3zou6lik6），指一個個體諗出又新又有用嘅諗頭嘅能力，可以當係智能嘅重要一環。呢種能力可以透過好多方法展現，舉幾個例說明：
呀噉。响廿一世紀初嘅認知科學上，創意研究相當受注目，有好多認知科學家都出於好奇想窺探人腦係用咗咩認知功能嚟產生新又有用嘅諗頭嘅，會建立一啲理論模型嚟描述創意涉及嘅認知過程；另一方面，管理等應用領域嘅工作者又有興趣想睇呢啲研究，意圖想運用呢啲知識，諗吓有冇方法能夠提高員工做嘢嗰陣創新嘅能力。
要研究創意，首先要定義「創意」呢隻詞；喺廿一世紀初嘅認知心理學上，創意俾人當係一種認知功能噉研究，而至於呢隻詞要點定義，有認知心理學家就喺 2003 年嗰陣撰文噉講－
一般認為，新同有用係創意嘅兩大重要特徵，想像：
淨係齋靠諗經已可知，創意必然會涉及多種嘅認知功能：做創作嘅個體要界定個問題、嘗試搵可能嘅答案、仲有係監察住自己件產品係咪達到自己目的... 呀噉，途中會用到思考、解難同決策等嘅多種認知功能。
值得一提嘅係，有啲學者仲主張要分清楚創意同創新係兩個唔同嘅概念：佢哋強調創意淨係指「產生新同有用嘅諗頭」當中涉及嘅認知過程，而創新就係指實行呢啲諗頭，將諗頭轉化成行動最後整出一件成品；當一個人喺商業環境當中做呢啲嘢嗰陣，佢嘅表現會受到（例如）佢工作場所嘅設計影響－所以創新嘅概念吸引咗唔少管理學方面嘅學者注意。呢篇文會跟返呢條對「創意」同「創新」嘅分界－篇文會集中講「產生新同有用嘅諗頭」當中涉及嘅認知過程。
創意唔一定要對世界有大影響。喺廿一世紀創意研究上，創意有得按「影響力有幾大」嚟分做四大種：
上述呢種分類法就係所謂嘅4C 模型。
創意喺認知心理學上係一個大課題。就噉齋靠諗經已可以想像到，創意會涉及好多唔同嘅認知功能：
... 呀噉。
諗嘢嘅過程可以按「出發點係咪想要『諗出一個單一答案』」分做兩大種－聚斂型同擴散型：
亦都有心理學研究指，人同人之間喺聚斂型思考同擴散型思考上有個體差異－有啲人比較傾向用聚斂型思考，有啲人比較傾向用擴散型思考。創意需要嘅係兩種思考方式之間嘅平衡－個人要能夠擴散式噉諗一大拃可能嘅諗頭出嚟，然後聚斂式噉搵出「呢啲諗頭當中邊個最掂」。
諗頭潛伏係認知心理學上嘅一個概念，指一個人喺嘗試解決一個問題嘅途中，將個問題暫時擺埋一邊先，同時佢個腦仲繼續無意識噉諗個問題嘅嘢，往往最後會帶嚟新嘅諗法：認知心理學家睇咗好似愛因斯坦噉俾人話係天才嘅人，分析呢啲天才點樣描述自己諗嘢嘅過程；認知心理學家發覺，天才嘅諗嘢過程好多時都係噉－
如果將上述嘅過程畫做圖，Y 軸做「問題解決嘅程度」（y{\displaystyle y}；數值愈高表示離「成功解決」愈接近），X 軸做時間；由呢條線度睇得出，天才初頭解唔到個問題（y≈min{\displaystyle y\approx {\text{min}}}），跟住响「將個問題擺咗埋一邊」期間，y{\displaystyle y}喺一段短時間內勁升，最後解決問題y=max{\displaystyle y={\text{max}}}。
好多認知心理學家都有就「突然出現一個諗頭打前，個腦到底發生咗咩事」作出假說：元分析表示，「暫時將個問題擺埋一邊先」的確有助人諗新計嚟解難；有心理學家主張，「暫時放低個問題」有助一個人遺忘啲固有（不嬲用開）但無助於解決問題嘅諗頭（睇埋啟發法），而唔放低個問題只會搞到個人繼續嘥時間精神用啲固有方法；同時喺「做緊第啲嘢」嗰段期間個人嘅腦仲係無意識噉繼續思考緊嗰個問題，而且係用直覺嘅方式；於是啲人就打咗個比喻－喺「做緊第啲嘢」嗰段期間，個人嘅腦仲係暗中諗緊個問題，好似個諗頭「潛伏」緊噉。
概念混成理論係一套嘗試解釋「新計仔係點出現」嘅認知理論。根據呢套理論，無論係藝術定科學同工程，有用嘅新計仔（創意）其中一個最緊要嘅來源係所謂嘅概念混成過程－概念混成最基本上就係將唔同嘅概念結合組成新嘅概念。理論化啲噉講，概念混成嘅過程大致如下：
概念混成理論指出，噉嘅過程係創意以至文化演變嘅一大源頭：好多時人响諗嘢嗰陣，都會（例如）發覺某啲已知嘅概念之間有某啲共通點，跟住佢哋嘅腦會做概念混成，砌出新嘅諗頭－簡單嘅有好似上述例子噉嘅話語或者比喻；如是者，隨住一個文化內部嘅諗頭互相碰撞，就會係噉產生新嘅諗頭。進階嘅概念混成理論仲有講到「唔同嘅概念可以透過多種唔同方式嚟混成」噉嘅諗法，可以用嚟解釋唔同型式嘅概念結合現象。
喺廿一世紀，對創意嘅研究屬心理學－尤其係認知心理學－嘅範疇，認知心理學家會用各種方法嚟量度創意（量度係科學方法嘅必要一環），然後再做統計分析睇吓創意會受咩因素影響，簡單例子有用心理測量設計、攞嚟量度創意嘅心理測驗，或者一啲標準化嘅測試用嚟量度一件產品嘅創意，再用統計相關睇吓「創意值」同啲咩變數有啦掕。
不過就算到咗 2020 年代，「創意要點量度」喺心理學上依然係一條幾有爭議性嘅問題：
由廿世紀初以嚟，心理學家一路都好關注「智能同創意之間有咩啦掕」呢條問題。喺廿一世紀初嘅認知科學上，「智能」呢隻詞大致上可以定義做「一個個體感知同推斷資訊、將呢啲資訊儲起同化為知識、並且用知識適應環境嘅能力」；原則上，創意係解決某啲問題嗰陣必要用到嘅一種資訊處理能力，所以理應會同智能有正相關，而事實係廿世紀尾至廿一世紀初好多份研究都表明，創意（用多種唔同方法量度）同智商－尤其係唔使靠知識嚟展示嘅智能－有顯著嘅正相關，當中啲統計相關數值由 .20 左右至去到成 .50 左右嘅都有。
對於「智能同創意之間具體係成咩關係」，廿一世紀初認知科學主要有以下呢啲觀點：
... 等等。
心理學家亦都相當關注「性格同創意之間有咩啦掕」呢條問題。性格泛指一啲描述人嘅行為、認知或者情緒嘅變數，會喺個體之間有差異，又會喺個體內部穩定，例如如果話一個人外向鍾意講嘢，意思即係話佢平均講嘢嘅量傾向高過其他人（個體間差異），而且佢响多數時間都會講嘢講得多（個體內穩定）；一個特質係一個可以喺人同人之間有差異嘅心理行為變數。根據廿一世紀初嘅心理學知識，以下呢啲性格特質同創意有明顯嘅相關：
... 等等。
創新管理係管理上嘅一樣工作，指管理者做出各種嘅措施－例如係改變份工嘅設計或者工作場所嘅安排噉，嚟左右一個組織入面嘅創新，通常係想令到啲員工做起創新相關工作（例如係設計新嘅產品）嗰陣效率同表現有咁高得咁高；創意係創新嘅必要一環，所以呢啲領域嘅工作者成日都會參考上述啲心理學研究，想靠呢啲知識度吓有咩方法可以提升員工嘅創意。
根據廿一世紀初嘅主流觀點，想提高員工嘅創意，主要需要諗三大因素：
呢三大因素好多時都相輔相成－一個人有動機做嘢，佢就會日積月累噉學到更多嘅知識，而一個人知識增加又有可能令佢學識更多唔同嘅諗嘢方式（可以睇吓後設認知相關嘅嘢），一個人嘅諗嘢方式又有可能會影響返佢嘅動機轉頭－例如一個人成日都諗住做嘢係要搵一個正確答案嚟搵錢嘅人，內在動機應該唔會好高。
有咗呢樣知識，管理者可以用好多方法嚟提升員工嘅創意，而提升創意嘅手法就係所謂嘅創意技巧：舉個簡單例子，心理學研究已知，高嘅自主性（指一個人覺得自己對做緊嗰樣嘢有幾多自由可以揀想做嘅方法）能夠有效噉提升一個人嘅內在動機；而建基於呢點，管理者可以俾員工做彈性工時嘅安排－即係淨係要求員工定時交貨，由得佢哋喺一日咩時間做都得，唔使一定要喺邊段邊段時間之內個人喺辦公室，等員工有更高嘅自主性；除此之外，腦力激盪法係另一種成日用嘅創意技巧，指一班人圍埋一齊係噉諗同講啲諗頭出嚟，然後最後大家一齊評價啲諗頭－大家交流自己嘅專家知識同諗嘢方式。實證嘅研究指，呢類噉嘅手法的確能夠或多或少噉提高員工嘅創新能力。
創意限制係有關提升創意嘅一個概念，指一位管理者特登對員工（或者係老師對學生）設下一啲限制－包括時間限制、材料限制、或者限住佢哋唔准用某啲方法呀噉，並且想用呢樣嘢嚟提升創意。對於「創意限制係能夠有效噉提升創意」呢個觀點，學界同商界係有人支持又有人反對嘅：
亦都有啲人提出比較中庸嘅觀點，認為現實嘅情況係複雜嘅，「創意限制對創意有利定有害」視乎情況－創意限制喺某啲情況下對創意有利，喺另一啲情況下對創意有害。到咗 2020 年代，學界同商界都仲係喺度研究緊呢條問題，未有一致嘅共識。
遠古文明－包括古希臘、古華夏同古印度在內－嘅人好多時都冇「創意」呢一個概念：
有歷史學家指，就算係到咗歐洲喺中世紀開始基督教化嘅時期，歐洲人好多時都仲係冇「創意」嘅概念－佢哋主流係認為「創造係上帝專有嘅能力」，人類頂嗮櫳淨係有得由上帝度得到靈感，再跟住啲靈感整嚿作品出嚟。
啟蒙時期（18 世紀）係歐洲人思想上出現大變革嘅一個時期。喺呢個時期，人文主義盛行：啲人開始唔再好似中世紀嗰時噉，一味淨係以上帝同教會做所有嘢嘅中心，而係開始睇重人同個體，亦都出現咗「創造唔係上帝獨有嘅能力，而係人都可以有嘅」噉嘅諗法，可以話係現代「創意」概念嘅開端；由啲歷史文獻度可知，到咗 18 世紀啲哲學家經已有喺研究心靈哲學嗰陣，作出「有創意嘅諗頭點樣喺人嘅心靈度出現」噉嘅討論－表示佢哋腦入面有咗「人可以創造啲嘢出嚟」嘅觀念。
現代嘅創意概念可以追溯到去 19 世紀後半橛至廿世紀初：當時心理學開始成形，而心理測量之父法蘭西斯·高爾頓（1822 - 1911）經已有喺度研究智能嘅概念同埋提出「創意係天才嘅其中一種重要能力」噉嘅諗法；同期嘅第啲科學家亦都有對創意作出理論性質嘅討論；到咗 1920 年代，創意經已係心理學家成日提起嘅一個概念；而到咗 1950 年代，心理學界經已出現咗「創意係指創造出新同有用嘅諗頭」呢一個對創意嘅定義－現代嘅創意概念正式成咗形。到咗廿世紀尾，創意已經成為咗心理學同多個相關社科領域上嘅一個大課題，仲吸引咗唔少學者開辦專門嘅學術期刊，用嚟刊登創意相關嘅科研。
除咗好似心理學等嘅社科之外，人工智能（AI）又有咗運算創意嘅子領域：AI 係研究點樣令機械展現出好似人噉嘅智能嘅領域，做法通常係寫一啲模仿人類認知功能嘅電腦程式；因為創意俾人認為係智能嘅重要一環，廿世紀尾嘅 AI 界就有咗「想教 AI 展示出好似人噉嘅創意」嘅諗頭，想 AI 識得寫作、作曲同畫畫－呢啲研究就組成咗所謂嘅運算創意研究；呢啲研究喺 2010 年代已經取得咗初步嘅成功－喺 2018 年，試過有人成功寫出能夠自己創作出圖像嘅 AI 程式，而且隻程式創作嘅畫仲以超過 400,000美金嘅高價賣出。
講心理測量嘅文獻：
講性格相關嘅文獻：
講神經相關嘅文獻：
講創意提升嘅文獻：
篇文用咗嘅行話或者專有名詞，英文（或者其他外語）名如下：
篇文引用咗以下呢啲文獻同網頁：